مدريد (اسبانى: Madrid نطق: [maˈðɾið], و بالعامية فى اسبانيا [mað̞ɾi]) هى العاصمه واكبر مدينه فى اسبانيا . و تالت اكبر منطقه حضريه فى الاتحاد الأوروبى بعد لندن و بيرلين, و منطقة مدريد الكبرى هى التالته حسب عدد السكان بين المناطق الحضريه فى الاتحاد الأوروبى بعد باريس الكبرى و لندن الكبرى. مدريد كمان هى رابع اكبر مدينه من حيث عدد السياح فى أوروبا و الاكبر فى اسپانيا علشان استضافت يقارب من سبع ملايين سايح فى 2006 و هى مقر المنظمة العالميه للسياحه الدوليه اللى هى منظمة تابعة للأمم المتحدة. مدينة مدريد مبنيه على ضفاف نهر مانزاناريس اسبانى: Río Manzanares والمدينه و النهر هما الاتنين فى وسط بلدية مدريد اللى بتضم مدينة مدريد,و مجتمعاتها الحضريه والأحياء والقرى; مجتمع بلدية مدريد بتحده الأقاليم المتمتعه بالحكم الذاتى كاستيا و ليون و كاستيا لا مانتشا. علشان مدريد هى عاصمة اسبانيا,مدريد هيا مقر الحكومه المركزيه , و البرلمان الاسبانى, والوزارات, و المؤسسات و الوكالات, و كمان المقر الرسمى لملوك اسبانيا, مدريد هيا كمان المركز السياسى لاسبانيا. عمدة المدينة البرتو رويز جاياردون من حزب يمين الوسط حزب الشعب فى منصبه من 2003.